laion/Wikipedia-Exotic huggingface dataset:
კრამერი კრამერის წინააღმდეგ

კრამერი კრამერის წინააღმდეგ (ინგლ. Kramer vs. Kramer) — რობერტ ბენტონის 1979 წლის ფილმი, ევერი კორმენის ამავე სახელწოდების რომანის (1977) მიხედვით. მონაწილეობენ: დასტინ ჰოფმანი, მერილ სტრიპი, ჯასტინ ჰენრი, ჯეინ ალექსანდერი და სხვა. ფილმი გამოვიდა 19 დეკემბერს და კომერციულ წარმატებასთან ერთად (173 მილიონ დოლარზე მეტი შემოსავალი 8 მილიონი დოლარის ბიუჯეტიდან) კრიტიკოსთა მხრიდან აღიარებაც მოიპოვა. ყურადღება!  ქვემოთ მოყვანილია სიუჟეტის და/ან დასასრულის დეტალები. ტედ კრამერმა მთელი ცხოვრება კარიერას მიუძღვნა და ვერც კი შეატყო როგორ დაენგრა ოჯახი — ცოლმა მიატოვა და 6 წლის შვილთან ერთად დატოვა. ტედი იძულებულია ბავშვის აღზრდას მოკიდოს ხელი. ნელ-ნელა მამა-შვილს საუკეთესო მეგობრული ურთიერთობა უყალიბდება. მათ ერთმანეთის გარეშე ცხოვრება აღარ შეუძლიათ, მაგრამ სწორედ ამ დროს დედა ბრუნდება და ბავშვის წაყვანას სასამართლოს ძალით ცდილობს... ოსკარი საუკეთესო ფილმი საუკეთესო რეჟისორი: რობერტ ბენტონი საუკეთესო ადაპტირებული სცენარი: რობერტ ბენტონი საუკეთესო მსახიობი კაცი: დასტინ ჰოფმანი საუკეთესო მსახიობი ქალი მეორეხარისხოვან როლში: მერილ სტრიპი ოქროს გლობუსი საუკეთესო სცენარი: რობერტ ბენტონი საუკეთესო მსახიობი ქალი მეორეხარისხოვან როლში: მერილ სტრიპი „კრამერი კრამერის წინააღმდეგ“ — TCM-ის მონაცემთა ბაზაში „კრამერი კრამერის წინააღმდეგ“ — Rotten Tomatoes
Nude (სიმღერა)

„Nude“ — ბრიტანული ალტერნატიული როკ-ჯგუფ Radiohead-ის სიმღერა ალბომიდან In Rainbows (2007). ეს სიმღერა არის მეორე სინგლი ამ ალბომიდან. იგი გამოვიდა 2008 წლის 31 მარტს. იგი უკვე სრულდებოდა ჯგუფის კონცერტებზე, დაახლოებით 1997 წლის შემდეგ, მაგრამ 2007 წლამდე მისი სტუდიური ვერსია გამოუცემელი რჩებოდა. სინგლის სარეკლამო კამპანია ჯგუფმა ორიგინალურად დაიწყო. თავდაპირველად მის მოყვარულებს შანსი მიეცა სიმღერის საკუთარი ვერსიის მიქსი შეექმნა (iTunes-ზე განთავსებული სიმღერის სხვადასხვა ინსტრუმენტული პარტიებისგან). სიმღერის მუსიკალური ვიდეო, რომელიც გადაიღეს გარტ ჯენინგსმა და ადამ ბაქსტონმა, გვიჩვენებს ჯგუფის ყველა წევრს, შენელებულ მოძრაობაში. Nude დიდი ინტერესით მიიღეს და იგი მოხვდა ბრიტანული სინგლების ჩარტის #21, ხოლო ბილბორდის ცხელი 100-ეულის - #37 ადგილზე. სიმღერა რამდენიმეჯერ შეიცვალა 1997 წლის შემდეგ. თავდაპირველად მას ერქვა Big Ideas, თავში კი ხოლმე ემატებოდა (Don't Get Any). სიმღერას ჯერ კიდევ არ ჰქონდა სახელწოდება, როდესაც მას პირობითად უწოდებდნენ Nude ან Neut. 1998 წელს გამოსულ დოკუმენტურ ფილმში Meeting People is Easy ტომ იორკმა იხუმრა, რომ სრული სახელწოდებაა თქვენი სახლი საშიშროების ქვეშ არის, თუკი თქვენ არ გადაიხდით გადასახადს. ამ სიმღერის იმ დროისათვის ტიპური ვარიანტი ჟღერს ფილმის დასასრულს, სადაც ტოკიოს კონცერტის კადრებია. 1998 წლის შემდეგ ჯგუფს მისი შეტანა შემდეგ სტუდიურ დისკში სურდა, მაგრამ ეს არ მოხდა არც Kid A-ს, არც Amnesiac-ის შემთხვევაში. იგი საკმაოდ იშვიათად სრულდებოდა ტურებზე, ერთი ადამიანის თხოვნით შესრულდა სალამანკაში 2002 წელს, მაგრამ როგორც წესი, ეს იყო აკუსტიკური ვერსია. მისი საბოლოო სტუდიური ვერსია ჯერ კიდევ შორეულ მომავალში იყო. 2005 წელს პროდიუსერ მარკ სტენტთან ერთად დაიწყო ახალი სტუდიური სესიები და ჯგუფის ოფიციალური ბლოგის Dead Air Space მეშვეობით ცნობილი გახდა, რომ ახალ სიმღერებს შორის იყო Nude. ეს დადასტურდა 2006 წლის დასაწყისში და ითქვა, რომ Nude იწერება სიმებიან ორკესტრთან ერთად, რომლის არანჟირებაც ჯონი გრინვუდს ეკუთვნოდა. 2006 წლის შემოდგომაზე ჯგუფი დაბრუნდა სტუდიაში - მცირე საკონცერტო ტურნეს შემდეგ, რომელზეც სრულდებოდა სიმღერის ახალი ვერსია. მიუხედავად ამისა, საბოლოო ვარიანტი კვლავ განსხვავდება ამ კონცერტების ვერსიისგან. Nude 4 Minute Warning Nude - 4:17 Down Is the New Up - 5:00 4 Minute Warning - 4:05 ↑ http://www.nme.com/news/radiohead/35076
წვიმის კაცი

წვიმის კაცი (ინგლ. Rain Man) — ბარი ლევინსონის ფილმი, რომელიც 1988 წელს გამოვიდა კინოეკრანებზე. ფილმში მონაწილეობენ დასტინ ჰოფმანი, ტომ კრუზი, ვალერია გოლინო და სხვა. ყურადღება!  ქვემოთ მოყვანილია სიუჟეტის და/ან დასასრულის დეტალები. მამის გარდაცვალების შემდეგ სამი მილიონი დოლარი აუტიზმით დაავადებულ რეიმონდს ხვდა წილად, ჩარლის კი არაფერი ერგო. გაღიზიანებული ჩარლი საკუთარი წილის მიღებას ცდილობს და ძმა საავადმყოფოდან გამოჰყავს. მათი რამდენიმედღიანი თანაცხოვრება ყველაფერს ცვლის... ოსკარი საუკეთესო ფილმი საუკეთესო ორიგინალური სცენარი: ბერი მოროუ, რონალდ ბასი საუკეთესო რეჟისორი: ბარი ლევინსონი საუკეთესო მსახიობი კაცი: დასტინ ჰოფმანი „Rain Man“ — კინოფილმების ინტერნეტ-მონაცემთა ბაზა (ინგლისური) „წვიმის კაცი“ — TCM-ის მონაცემთა ბაზაში „Rain Man“ — Allmovie-ზე „Rain Man“ — Box Office Mojo-ზე „Rain Man“ — Rotten Tomatoes „წვიმის კაცი“ — Metacritic-ზე
მელია (ბოტანიკა)

მელია (ლათ. Melia) — მცენარეთა გვარი მელიისებრთა ოჯახისა. ფოთოლმცვივანი ან ნახევრად მარადმწვანე ხეები და ბუჩქებია. 25-მდე სახეობა გავრცელებულია სამხრეთ აზიასა და ავსტრალიაში. ყოფილ სსრკ-ში ბუნებრივად არ იზრდება, კულტურაში უფრო ხშირად გვხვდება ლათ. Melia azedarach; საკმაოდ ლამაზი, გაშლილვარჯიანი ხეა, რომლის სიმაღლე 12-18 მ აღწევს. მეჩხერ საგველა ყვავილედში თავმოყრილი წვრილი იასამნისფერი სურნელოვანი ყვავილები და ყვითელი მომრგვალო ნაყოფი აქვს. დეკორატიულია. მოშენებულია ყირიმის, კავკასიასა და შუა აზიის ბაღ-პარკებში. კარგად ხარობს საქართველოშიც. ფოთოლსა და ფესვს იყენებენ მედიცინაში. ნაყოფი შხამიანია, მისგან იღებენ ინსექტიციდებს. მოწითალო მერქანს სადურგლო საქმეში ხმარობენ. ქართული საბჭოთა ენციკლოპედია, ტ. 6, თბ., 1983. — გვ. 557.
ტომ კრუზი

ტომ კრუზი (ინგლ. Tom Cruise; დ. 3 ივლისი, 1962) — ამერიკელი მსახიობი და პროდიუსერი. იგი იყო ნომინირებული სამჯერ ამერიკულ კინოაკადემია ოსკარზე და მოგებული აქვს ორი ოქროს გლობუსი. ტომ კრუზის როლებიდან აღსანიშნავია „წვიმის კაცი“, სადაც ითამაშა დასტინ ჰოფმანთან ერთად. ტომ კრუზი დაიბადა 1962 წლის 3 ივლისს, ნიუ-იორკში. ოჯახში იგი იყო მესამე შვილი. მას ასევე ჰყავს 3 და. დედამისი იყო მსახიობი, ხოლო მამა ინჟინერი. სამსახურის შოვნის მიზნით ოჯახი ხშირად იცვლიდა საცხოვრებელ ადგილს. 14 წლის ასაკში მას უკვე გამოცვლილი ჰქონდა 15-მდე სკოლა. ბავშვობიდან განუვითარდა ერთგვარი სიმაღლის კომპლექსი. ის სკოლაში ყოველთვის ცდილობდა ესაუბრა მასზე დაბალ ბავშვებთან, რათა დაბალი არ გამოჩენილიყო. ამ კომპლექსის გამო იგი სპორტის რამდენიმე სახეობით იყო დაკავებული. სწავლა მაინცდამაინც არ გამოსდიოდა, რადგან მას, ასევე როგორც დედამისს, აწუხებდა დისლექსია. ეს დაავადება მას მას შემდეგ განუვითარდა, რაც მას აიძულეს მარჯვენა ხელით წერა, როდესაც იგი მემარცხენე იყო. ამ პრობლემებთან დაკავშირებით იგი გადაიყვანეს სპეც-კლასში, მაგრამ იგი ამ დაავადებისგან არ განიკურნა და დაბრუნდა ჩვეულებრივ კლასში. 12 წლის ასაკში, ოჯახი მამამ მიატოვა და ოჯახი ძალიან მძიმე ფინანსურ მდგომარეობაში ჩავარდა. მისი დები სწავლის დამთავრების შემდეგ, მუშაობდნენ, რათა ოჯახში შემოსავალი შემოეტანათ. ერთი წლის განმავლობაში ტომი დადიოდა სასულიერო სემინარიებზე, შემდეგ კი უბრალო კოლეჯში შევიდა, სადაც მონაწილეობას იღებდა თეატრალურ დადგმებში. სწორად აქ მიხვდა, რომ ეს მისი საქმე იყო. ვიკისაწყობში არის გვერდი თემაზე: ტომ კრუზი ოფიციალური საიტი ტომ კრუზი Yahoo! Movies-ზე ტომ კრუზი Peope.com-ზე ტომ კრუზი კინოფილმების ინტერნეტ-მონაცემთა ბაზაში
მელიქაური

მელიქაური (ლათ. Daphne pontica) — მარადმწვანე ბუჩქი მაჯაღვერისებრთა ოჯახისა. მისი სიმაღლე 1 მ აღწევს. გავრცელებულია ხმელთაშუაზღვისპირეთის ზოგიერთ ქვეყანაში. ჩვენში ძირითადად დასავლეთ საქართველოშია გავრცელებული კოლხურ ტყეებში, გვხვდება აღმოსავლეთ საქართველოშიც. იზრდება ტყის ან სუბალპურ სარტყლის ფოთლოვანი ტყეების ქვეტყეში, აგრეთვე ალპური სარტყლის მდელოებზე. ხინთიბიძე ლ., ქართული საბჭოთა ენციკლოპედია, ტ. 6, თბ., 1983. — გვ. 558.
მელი-ღელე

მელი-ღელე — არქეოლოგიური ძეგლი სოფელ მელაანის სამხრეთით დაახლოებით 7 კმ-ზე, მელი-ღელეს მარჯვენას ნაპირას (გურჯაანის მუნიციპალიტეტი). გათხრილია სხვადასხვა დროის 2 სამლოცველო. მელი-ღელე I თარიღდება ძვ. წ. XIV-XIII საუკუნეებით. იგი წარმოადგენს 60 მ დიამეტრის შემაღლებულ მოედანს, რომელსაც რიყის ქვები აქვს შემოვლებული და გამოყოფილია 2 მ სიგანის და 0,60 მ სიღრმის თხრილით. სამლოცველო მოედანზე აღმოჩნდა 2 დიდი ორმო, რომელშიც იყო ხის წმინდა ნაცარი და მასში შერეული სხვადასხვა ნივთი. ორმოების ცენტრში, ფსკერზე ნაცრით სავსე თიხის დიდი ჭურჭლები იდგა. მელი-ღელე I-ზე ნაპოვნია მრავალი ნივთი. თიხის ჭურჭლის ნაწილი შემკულია ნადირობის სცენებით. აღმოჩენილია ობსიდიანის ისრისპირები (მათ შორის იმიტაციებიც), სამკაული, რამდენიმე მახვილის იმიტაცია, თიხის საბეჭდავები (მათზე გამოსახულია მნათობით სიმბოლოები: სვასტიკა, ჯვარი, სპირალი და სხვა), თიხისა და ბრინჯაოს შიშველი ქალის ქანდაკებები, რომელთაგან ზოგს ნიღაბი უკეთია. ძეგლის შემაღლებული მოედნის ცენტრალურ ნაწილში ცხოველთა სტილიზებული გამოსახულებები გამოვლინდა, რომლებიც ნაცარითა და დამწვარი ძვლით იყო ინკრუსტირებული. მელი-ღელე II უშუალოდ ებჯინება მელი-ღელე I-ს ჩრდილო-აღმოსავლეთიდან და ერთგან ფარავს მას. მელი-ღელე II თარიღდება ძვ. წ. I ათასწლეულის I ნახევრით. სამლოცველოს დიამეტრი 80 მ-ია, რომელიც შემოზღუდულია 1 მ სიმაღლისა და 10 მ სიგანის კედლით. ზღუდე შედგება ტერასებად სამრიგად განლაგებული რიყის ქვებისაგან. წრეებს შორის ასეთივე კონსტრუქციის ტიხრებია. ქვებს შორის ჯგუფებად განლაგებულია რკინის ნივთები (იარაღი და სამკაული). აქვე გამოვლინდა ობსიდიანის ანატკეცების რამდენიმე ჯგუფი. მსგავსი კონსტრუქციისა არაშენდასთან აღმოჩენილი ამავე დროის სამლოცველოს ზღუდე. მელი-ღელეს ცენტრალურ ნაწილში აღმოჩნდა რამდენიმე ბრტყელძირა ქვევრის ფსკერი, მამაკაცისა და ცხენის მცირე ზომის ბრინჯაოს ქანდაკება. ერთ ადგილას გამოვლინდა რიყის ქვების წრე, რომლის ცენტრალური ნაწილი შევსებული იყო წმინდა ნაცრით. მელი-ღელე II-ზე მოპოვებული მასალის მსგავსი მრავლადაა აღმოჩენილი ამიერკავკასიის ტერიტორიაზე. ფიცხელაური კ., აღმოსავლეთ საქართველოს ტომთა ისტორიის ძირითადი პრობლემები (ძვ. წ. XV-VII სს.), თბ., 1973; ფიცხელაური, კ., ქართული საბჭოთა ენციკლოპედია, ტ. 6, თბ., 1983. — გვ. 559.
მემამულეები

მემამულეები — ფეოდალური ფორმაციის ერთ-ერთი ძირითადი გაბატონებული წოდება-კლასი, რომელიც ტრანსფორმირებული სახით არსებობას განაგრძობდა კაპიტალისტურ საზოგადოებაშიც. რუსული სახელწოდება „პომეშჩიკი“ წარმოდგა ფეოდალური მიწისმფლობელობის ადრინდელი ფორმის „პომესტიესაგან“, რაც სახელმწიფოსაგან ეძლეოდათ ცალკეულ ვასალებს სამხედრო და სამოქალაქო სამსახურის პირობით. XVIII საუკუნეში რუსი მემამულეები მემკვიდრეობით მესაკუთრეებად გადაიქცნენ და კიდევ უფრო გააძლიერეს ყმა-გლეხთა ექსპლუატაცია. მეფის რუსეთი ყოველგვარი საშუალებით იცავდა თავის ამ სოციალურ საყრდენი ძალისპრივილეგიებს. მემამულური მიწათმფლობელობა რუსეთში ხელუხლებელი დარჩა ბატონყმობის გაუქმების შემდეგაც. საქართველოში პირობითი ფეოდალური მიწათმფლობელობის გვერდით მემკვიდრეობითი „მამული“ უკვე VI-VIII საუკუნეებში ჩნდება. მომდევნო ხანაში იგი ფეოდალური კლასის მფლობელობა-საკუთრების თითქმის ერთ-ერთ ნორმად იქცა. ქართული წერილობითი წყაროები განასხვავებენ „მკვიდრად“ ნაბოძებ, ნამზითვ, ნასყიდ და სხვა მამულს. მამულიდან წარმოდგა მისი მფლობელ-მესაკუთრის სახელი - მემამულე. გვიანდელ ფეოდალურ ხანაში, მართალია, გაბატონებული იყო საგვარეულო მამულების სისტემა, მაგრამ მის შიგნით თანდათანობითგაფართოვდა სათავადო მამულები., რაც ფეოდალური გვარის ცალკეული წევრების საკუთრება იყო. საქართველოს რუსეთთან შეერთების შემდეგ ქართველი თავად-აზნაურთა საერთო მამულები თანდათან გაიყო. გაძლიერდა საკუთრების ინდივიდუალიზაციისა და მეურნეობის ნაციონალიზაციის პროცესი, ქართველი მემამულე თავის სოციალურ-ეკონომიკური შინაარსით რუს „პომეშჩიკს“ დაემსგავსა. 1861 წელს საგლეხო რეფორმამ მამული და მემამულე საქართველოშიც ხელუხლებელი დატოვა, მაგრამ გაძლიერდა მემამულური მეურნეობის კაპიტალისტური ევოლუცია. მემამულეთა კლასის ლიკვიდაცია მთელსრუსეთსა და საქართველოში ოქტომბრის რევოლუციის შემდეგ მოხდა. მემამულისა და მემამულური მიწათმფლობელობის განვითარების ისტორიის შესახებ: მამული თავადაზნაურობა ბატონყმობა ფეოდალიზმი ბერძენიშვილი ნ., საქართველოს ისტორიის საკითხები, წგნ. 2-3, თბ., 1965-1966; საქართველოს ისტორიის ნარკვევები, ტ. 2, თბ., 1973; ტ. 4-5, თბ., 1970-1973; ბენდიანიშვილი ა., ქსე, ტ. 6, გვ. 561, თბ., 1983
მამული (მრავალმნიშვნელოვანი)

მამული შეიძლება აღნიშნავდეს: მამული — წინაპრებისაგან მიღებული უძრავ-მოძრავი ქონება; მამული — სამშობლო; მამული — ფეოდალური მიწათმდლობელობის ფორმა.
ეშიკაღასბაში

ეშიკაღასბაში, ეშიკაღასი (თურქ. ეშიქ — ზღურბლი, აღა — ბატონი, ბაშ — თავი) — საპოლიციო-ადმინისტრაციული აპარატის უფროსი გვიანდელ ფეოდალურ საქართველოში. შემოიღეს სპარსეთის სამოხელეო წყობილების მიხედვით. ვახუშტის ცნობით, ეშიკაღასბაშობა როსტომ მეფის დროიდან დაწესდა მანდატურთუხუცესობის მაგიერ, თუმცა, ქართულ-სპარსულ ისტორიულ საბუთებში ეშიკაღასბაშისა და მისი ქვემდგომი ეშიკაღასის სახელოები სვიმონ I-ის (1556-1600 წწ.) ირანის ტყვეობიდან დაბრუნების შემდგომ ჩანს. ეშიკაღასბაშის ხელქვეითი მოხელეები იყვნენ ხელჯოხიანები — ბოქაულთუხუცესი (ეშიკაღასბაშის მოადგილე), ბოქაული, სოიბათიასაული, ყორიასაული, იასაული, მემანდარი, ყაფიჩი და თალიში. ისინი ეშიკაღასბაშის ხელმძღვანელობით აღასრულებდნენ სხვადასხვა ბრძანებას, სასამართლოს განაჩენ-გადაწყვეტილებას და სხვა. ეშიკაღასბაში იყო სასახლის მთავარი გამრიგე, მეფის მეჯლისებთან დაკავშირებული ცერემონიალის ხელმძღვანელი, წესრიგის დამცველი; მონაწილეობდა სხვადასხვა სახელმწიფოებრივი მნიშვნელობის საკითხის გადაჭრაში. ვახტანგ მეფის დასტურლამალში მოხსენიებულია 2 ეშიკაღასბაში. XVIII საუკუნეში არსებობდა ქართლის, დედოფლის, ბატონიშვილების, ე. წ. არმის და ხალვათხანის ეშიკაღასბაშის სახელოები. აქედან მნიშვნელობით და უფლება-მოვალეობებით ყველას აღემატებოდა ქართლის ეშიკაღასბაში. არმის ეშიკაღასბაშის ფუნქცია იყო ზრუნვა სასახლის წესრიგზე, მგზავრობისას მეფის ოჯახის ხლება და ა. შ. ხალვათხანის ეშიკაღასბაში ადგილობრივი დანიშნულების სასახლის ხელშინაური მოხელე უნდა ყოფილიყო. ეშიკაღასბაშის თანამდებობაზე ინიშნებოდნენ ქართლისა და კახეთის უმაღლესი არისტოკრატიის — ორბელიანების, ციციშვილების, ბარათაშვილების, ვაჩნაძეების, მაყაშვილების, ხერხეულიძეების, საგინაშვილების, ჭავჭავაძეების და სხვ. სახლების წარმომადგენლები. გაბაშვილი ვ., დარბაზის რიგის მოხელენი დასტურლამალის მიხედვით, „ენიმკის მოამბე“, 1942, ტ. 13, გვ. 185-195; სურგულაძე ი., საქართველოს სახელმწიფოსა და სამართლის ისტორიისათვის, ტ. 1, თბ., 1952; სურგულაძე ი., ენციკლოპედია „საქართველო“, ტ. 3, თბ., 2014. — გვ. ?. ↑ 1.0 1.1 1.2 ცენტრალური და ადგილობრივი სამოხელეო წყობა შუა საუკუნეების საქართველოში: ენციკლოპედიური ლექსიკონი (პროექტის ხელმძღვ. — თამარ აბულაძე), თბ., 2017. — გვ. 185-188.
ჰაუპტმანი

ჰაუპტმანი (გერმ. Hauptmann) — გერმანულენოვან ქვეყნების (გერმანია, ავსტრია, შვეიცარია) არმიებში ოფიცრის რანგი უფროსს ლეიტენანტსა და მაიორს შორის. ნატოს სტანდარტებით ოფიცრის ეს რანგი შეესაბამება კაპიტნის რანგს.
ტუტსი

ტუტსი (ინგლ. Tootsie) არის სიდნი პოლაკის ფილმი, რომელშიც მონაწილეობენ დასტინ ჰოფმანი, ჯესიკა ლანჟი, ტერი გარი და სხვა. ყურადღება!  ქვემოთ მოყვანილია სიუჟეტის და/ან დასასრულის დეტალები. თავისი უჟმური ხასიათის გამო მსახიობი მაიკლ დორსი ნიუ–იორკის ყველა პროდიუსერთანაა ნაჩხუბარი. უმუშევრობა აიძულებს ქალის სამოსში გამოეწყოს და საპნის ოპერისთვის ქალის როლზე გამოცხადებულ კასტინგში სცადოს ბედი. ზედმეტი ქალურობის გამო, მაიკლი კინაღამ დაიწუნეს, მაგრამ ბოლოს მოწონება დაიმსახურა და დაამტკიცეს კიდეც. ყველაფერი კარგად მიდის მანამ, სანამ დოროტის (უფრო სწორად მაიკლს) პარტნიორი გოგონა არ შეუყვარდა... დასტინ ჰოფმანი — მაიკლ დორსი ჯესიკა ლანჟი — ჯული ნიკოლსი ტერი გარი — სიდნი ლესტერი დებნი კოლემანი — რონ კარლაისლი ჩარლზ დერნინგი — ლესლი ნიკოლსი ბილ მარი — ჯეფ სლეიტერი სიდნი პოლაკი — ჯორჯ ფილდსი ჯორჯ გეინსი — ჯონ ვან ჰორნი ჯინა დეივისი — ეპრილ პეიჯი ფილმს ოსკარზე აქვს აღებული 9 ნომინაცია და ერთი გამარჯვება - ქალის საუკეთესო მეორეხარისხოვანი როლი (ჯესიკა ლანჟი). აგრეთვე მიიღო ოქროს გლობუსი საუკეთესო მიუზიკლისა ან კომედიისთვის ბაფტა საუკეთესო მსახიობი კაცისთვის მთავარ როლში: დასტინ ჰოფმანი ბაფტა საუკეთესო გრიმისა და ვარცხნილობისთვის: დოროთი ჯ. პერლი, ჯორჯ მასტერსი, რომანია ფორდი, ალენ ალენი „Tootsie“ — კინოფილმების ინტერნეტ-მონაცემთა ბაზა (ინგლისური)
კონსტანტინე ბაგრატიონი

კონსტანტინე ალექსანდრეს ძე ბაგრატიონი (დ. 15 ოქტომბერი, 1915, პეტერბურგი — გ. 15 აპრილი, 1992, თბილისი) — ბაგრატიონთა მუხრანბატონების შტოს შთამომავალი. 1921 მისი მშობლები ბათუმიდან ემიგრაციაში წავიდნენ, ჯერ სტამბოლს, შემდეგ კი ვისბადენს (გერმანია) შეაფარეს თავი. 1922-იდან პარიზში ცხოვრობდა, განათლება მიიღო სენ-ჟერმენის კოლეჯსა და ჟანსონდე-სილის ლიცეუმში, შემდეგ სწავლა გააგრძელა პარიზის უნივერსიტეტში. 1953 ცოლად შეირთო საფრანგეთის წარჩინებულთა გვარის წარმომადგენელი მონიკა პაულიაკ-დეფომბელიური, ვისგანაც შეეძინა ორი შვილი, ქეთევანი და ალექსანდრე (დ. 4 აგვისტო, 1956, ტალანსი, საფრანგეთი, განათლებით იურისტი, ცხოვრობს ქ. ბორდოში). 1992 თებერვალში დაბრუნდა საქართველოში. დაკრძალულია სვეტიცხოვლის ტაძარში. აბულაძე მ., ენციკლოპედია „საქართველო“, ტ. 1, გვ. 320, თბ., 1997
კურსდამთავრებული (ფილმი)

კურსდამთავრებული (ინგლ. The Graduate) — მაიკ ნიკოლსის ფილმი, რომელშიც მონაწილეობენ დასტინ ჰოფმანი, ენ ბენკროფტი, კატარინა როსი და სხვა. ფილმი გადაიღეს 1967 წელს, ამავე სახელის რომანის მიხედვით. ფილმმა წარმატება მოუტანა ფოლკ-როკ დუეტ Simon & Garfunkel-ს და მის სიმღერას „The Sound of Silence“. დასტინ ჰოფმანი — ბენჯამინ ბრედოკი ენ ბენკროფტი — მისის რობინსონი კატარინა როსი — ელეინ რობინსონი უილიამ დენიელსი — მისტერ ბრედოკი მიურეი ჰამილტონი — მისტერ რობინსონი ელიზაბეთ უილსონი — მისის ბრედოკი ოსკარი საუკეთესო რეჟისორი: მაიკ ნიკოლსი ოქროს გლობუსი საუკეთესო რეჟისორი: მაიკ ნიკოლსი საუკეთესო მსახიობი ქალი მიუზიკლსა ან კომედიაში: ენ ბენკროფტი წლის ახალი ვარსკვლავი კაცი: დასტინ ჰოფმანი BAFTA საუკეთესო მონტაჟი: სემ ო'სტინი ოფიციალური საიტი „კურსდამთავრებული“ — კინოფილმების ინტერნეტ-მონაცემთა ბაზა (ინგლისური) „კურსდამთავრებული“ — Rotten Tomatoes „კურსდამთავრებული“ — Box Office Mojo-ზე ↑ The Graduate, Box Office Information. Box Office Mojo. ციტირების თარიღი: March 8, 2012.
The Doors (ალბომი)

The Doors — ამერიკული როკ-ჯგუფ The Doors-ის სადებიუტო ალბომი, რომელიც ჩაიწერა 1966 და გამოიცა 1967 წელს. მასში შეტანილია ცნობილი სინგლი Light My Fire, რომელიც ალბომზე უფრო ვრცელია, ვიდრე სინგლზე. ერთ-ერთი აღსანიშნავი ნომერია The End, რომელიც განიხილება ოიდიპოსის კომპლექსი. Alabama Song თავდაპირველად ეკუთვნოდა ბერტოლდ ბრეხტსა და კურტ ვეილს და დაწერილი იქნა ოპერისათვის ქალაქ მაჰაგონის აღზევება და დაცემა. სიმღერები Break on Through (To the Other Side) და The End ალბომის შედგენისას დამუშავებული იქნა და გამოყენებული იქნა ახალი ვოკალური პარტიები. ამის მიზეზი იყო ცენზურა. მაგალითად, სიმღერაში Break on Through სინამდვილეში იმ ადგილას, სადაც ისმის She gets, she gets, ჯიმ მორისონი მღეროდა She get high (ის კაიფშია). The End-ის დასასრულს ჯიმი იმეორებდა სიტყვას fuck, რაც ამოჭრილი იქნა. ყველა სიმღერის ავტორი — ჯიმ მორისონი, რობი კრიგერი, რეი მანზარეკი და ჯონ დენსმორი, გარდა მითითებულისა. რობი კრიგერი – გიტარა ჯიმ მორისონი – ვოკალი რეი მანზარეკი – ორგანი, ფორტეპიანო, სხვა კლავიშებიანი საკრავები ჯონ დენსმორი – დასარტყმელი საკრავები ↑ All Music Review. All Music Website, Richie Unterberger. ციტირების თარიღი: ივლისი 6, 2010. ↑ Metzger, ჯონ. (მაისი 31, 2007) The Doors - The Doors / self-titled / Perception (Album Review). The Music Box. ციტირების თარიღი: ივლისი 6, 2010. ↑ Robert Christgau Review. Robert Christgau Website, Consumer Guide (ივლისი 12, 2007). ციტირების თარიღი: ივლისი 6, 2010. ↑ Album Review. Rolling Stone Magazine, Parke Puterbaugh. დაარქივებულია ორიგინალიდან — 2010-10-22. ციტირების თარიღი: ივლისი 14, 2010. ↑ Review. Slant Magazine. ციტირების თარიღი: ივლისი 14, 2010. ↑ Discos de oro y platino Spanish. Cámara Argentina de Productores de Fonogramas y Videogramas. დაარქივებულია ორიგინალიდან — ივლისი 6, 2011. ციტირების თარიღი: სექტემბერი 16, 2012. ↑ Austrian album certifications – The Doors – Doors გერმანულად. IFPI ავსტრია. შეიყვანეთ The Doors ველში Interpret. შეიყვანეთ Doors ველში Titel. აირჩიეთ album ველში Format. დააწკაპუნეთ ღილაკზე Suchen ↑ Canadian album certifications – The Doors – The Doors. Music Canada. ↑ French album certifications – Doors – The Doors ფრანგულად. ეროვნული ხმისჩამწერი სინდიკატი. ↑ ოქროს/პლატინის მონაცემთა ბაზა (The Doors; 'The Doors (1st Album)') გერმანულად. ფედერალური მუსიკალური ინდუსტრიის ასოციაცია. ↑ Italian album certifications – Doors – The Doors იტალიურად (PDF). იტალიის მუსიკალური ინდუსტრიის ფედერაცია. ↑ Solo Exitos 1959–2002 Ano A Ano: Certificados 1991–1995. Solo Exitos 1959–2002 Ano A Ano. ↑ ოფიციალური შვეიცარიული ჩარტების და მუსიკის საზოგადოება: ჯილდოები (The Doors; 'The Doors'). Hung Medien. ↑ British album certifications – Doors – The Doors. ბრიტანეთის ფონოგრამების მწარმოებლების ასოციაცია. შეიყვანეთ The Doors ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – The Doors – The Doors. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
ლეონიდა ბაგრატიონი

ლეონიდა გიორგის ასული ბაგრატიონი (დ. 1914, თბილისი — გ. 2010, მადრიდი) — ბაგრატიონთა მუხრანბატონების შტოს შთამომავალი. მშობლებთან ერთად წავიდა ემიგრაციაში. 1934 წელს პირველად დაქორწინდა ქ. ნიცაში სუმნერ მოორ კიბიზე. მისგან ჰყავს ქალიშვილი ელენე (* 1935), მეორედ იქორწინა (1948) შვეიცარიის ქ. ლოზანში რუსეთის ტახტის მემკვიდრე დიდ მთავარ ვლადიმერ კირილეს ძე რომანოვზე (დ. 1917 — გ. 1992). ჰყავს ქალიშვილი მარია რომანოვა (დ. 1952) და შვილიშვილი გიორგი (დ. 1981). შარაძე გ., ენციკლოპედია „საქართველო“, ტ. 1, გვ. 320, თბ., 1997
Shakin' the Tree

„Shakin' the Tree“ — პიტერ გებრიელისა და იუსუ ნ'დურის სიმღერა და სინგლი, რომელიც გამოიცა 1989 წელს. იგი შეტანილია კრებულში Shaking the Tree: Sixteen Golden Greats. მისი საკონცერტო ვერსია სრულდებოდა მუსიკოსის ტურნეს Secret World Live მსვლელობისას. Shakin' The Tree - 7:13 Old Tucson - 4:20 Sweeping The Leaves - 4:53 ინფორმაცია საიტზე Discogs
მამული (ქონება)

მამული — მამაპაპეული, წინაპრებისაგან მიღებული უძრავ-მოძრავი ქონება და სხვა. ნაწარმოებია სიტყვისაგან მამა. (ანალოგიური წარმოებისა იყო დედული, სიტყვისაგან დედა). შუა საუკუნეების ქართულში განსაზღვრავდა წინაპრებისაგან გადმოცემულ ნივთს, ქონებას, მხარეს, ქვეყანას, სამფლობელოს, ადათს, სარწმუნეობას და სხვა. მაგ. „მამაული ქვეყანა“ – მემკვიდრეობით მიღებული მიწა; „მამული შჯული“ – მამაპაპეული სარწმუნოება; „ჴრმალი მამული“ – წინაპართა ხმალი; „სახლი მამული“ – წინაპართა მხრე; „მამული სამკჳდრებელი“ – წინაპართა საცხოვრებელი ქვეყანა და სხვა. ქართული საბჭოთა ენციკლოპედია, ტ. 6, თბ., 1983. — გვ. 399.
მამული (სამშობლო)

მამული — მსაზღვრელი სიტყვიდან მამული, იქცა დამოუკიდებელ არსებით სახელად და შეითავსა საზღვრული სიტყვის ცნებაც — წინაპართა ქვეყანა, ე. ი. სამშობლო. ასეთი მნიშვნელობით მამული იხმარებოდა არა მარტო შუა საუკუნეებში, არამედ — ბურჟუაზიულ ეპოქაშიც, ზოგჯერ კი იხმარება თანამედროვე ქართულშიც. ქართული საბჭოთა ენციკლოპედია, ტ. 6, თბ., 1983. — გვ. 399.
შუაღამის კოვბოი (ფილმი)

შუაღამის კოვბოი (ინგლ. Midnight Cowboy) — ჯონ შლეზინგერის ფილმი, რომელიც გადაღებულია ამავე სახელის ნოველის მიხედვით. ფილმში მონაწილეობენ დასტინ ჰოფმანი, ჯონ ვოითი, ბრენდა ვაკარო და სხვა. ფილმმა მოიგო სამი ოსკარი, მათ შორის საუკეთესო ფილმი და საუკეთესო რეჟისორი. ყურადღება!  ქვემოთ მოყვანილია სიუჟეტის და/ან დასასრულის დეტალები. ჯო ბაკი, რომელიც ტეხასის პატარა ქალაქის ერთ ბარში ჭურჭლის მრეცხავად მუშაობს, ნიუ-იორკში გაემგზავრება. მას გადაწყვეტილი აქვს დიდ ქალაქში როგორც ჟიგოლომ იცხოვროს. მაგრამ ჯო საკუთარ ამერიკულ ოცნებას ვერ აიხდენს. პირველივე ქალი, რომელთანაც მას ურთიერთობა ექნება, კესი, ჯოს მოსთხოვს ტაქსის ფულს და საოცრად გაბრაზდება, როცა ჯო ეტყვის, რომ თავად აპირებდა ფულის თხოვნას. ჯო გაიცნობს უსახლკარო, ტუბერკულოზით დაავადებულ ენრიკო რიცოს, იგივე რატსოს. რატსო თავიდან ჯოს 10 დოლარს გამოართმევს და არ დაუბრუნებს, მაგრამ შემდეგ ბოდიშს მოიხდის და ჯოს საკუთარ ბინაში დაპატიჟებს, შემდეგ კი სხვა ჟიგოლოს კლიენტსაც მოჰპარავს ჯოსთვის. რატსოსა ოცნება ფლორიდაში მოხვედრაა. მას შემდეგ, რაც ისინი თავშესაფარს დაკარგავენ, რატსოს მამის საფლავს მოინახულებენ, ამის შემდეგ კი რატსო, ნაცვლად იმისა, რომ ექიმს მიმართოს, დაარწმუნებს ჯოს, რომ ის ფლორიდაში მიმავალ ავტობუსში ჩასვას. იმისათვის, რომ ავტობუსის ბილეთის ფული იშოვოს, ჯო მოხუც კაცს სცემს და გაძარცვავს და ფლორიდის ავტობუსზე ბილეთებს იყიდის. რატსო მგზავრობის დროს მოკვდება. დასტინ ჰოფმანი — ენრიკო სალვატორე „რატსო“ რიცო ჯონ ვოითი — ჯო ბაკი სილვია მაილსი — კესი ბრენდა ვაკარო — შირლი ბერნარ ჰიუზი — თაუნი ჯონ მაკგივერი — მისტერ ო'დანიელი შუაღამის კოვბოი იყო ერთადერთი ფილმი, რომლის ჩვენებაზეც დაწესებული იყო ასაკობრივი ცენზი და გაიმარჯვა ოსკარზე. ოსკარი საუკეთესო ფილმი საუკეთესო რეჟისორი: ჯონ შლეზინგერი საუკეთესო ადაპტირებული სცენარი: ვალდო სალტი BAFTA საუკეთესო ფილმი საუკეთესო რეჟისორი: ჯონ შლეზინგერი საუკეთესო სცენარი: ვალდო სალტი საუკეთესო მონტაჟი: ჰიუ ა. რობერტსონი საუკეთესო მსახიობი კაცი: დასტინ ჰოფმანი ჯონ ვოითმა ასევე მიიღო ოქროს გლობუსისა და BAFTA-ს დაჯილდოების პრიზები, როგორც იმედისმომცემმა მსახიობმა მამაკაცმა. „შუაღამის კოვბოი“ — კინოფილმების ინტერნეტ-მონაცემთა ბაზა (ინგლისური) „შუაღამის კოვბოი“ — TCM-ის მონაცემთა ბაზაში „შუაღამის კოვბოი“ — Allmovie-ზე „შუაღამის კოვბოი“ — Rotten Tomatoes ↑ Balio, Tino (1987). United Artists: The Company That Changed the Film Industry. Madison: University of Wisconsin Press, გვ. 292. ISBN 9780299114404.  ↑ Midnight Cowboy. ციტირების თარიღი: 26 თებერვალი, 2012.